cyanic-selkie/wikianc huggingface dataset:
Ռոկին (փողոց)
Ռոկին (Rokin), Ամստերդամի կենտրոնի հիմնական փողոցներից մեկը։ Փողոցը սկսվում է Դրամային հրապարակից և ավարտվում է Դամ հրապարակում։ Սկզբնապես այն հանդտսանում էր Ամստել գետի հիմնական հունի մի մասը՝ Rak-in անվանումով (հին հոլանդերեն — հիմնական հուն)։ 1608-1609 թվականներին, Ռոկին և Դամ հրապարակի հատման վայրում, Հենդրիկ դե Կեյզերի գլխավորությամբ, կառուցվել է Ամստերդամում առաջին ապրանքային բորսան, որը հոլանդական Ոսկե Դարի ժամանակ գլխավոր դերակատարում է ունեցել քաղաքի տնտեսական հաջողություններում։ Շինությունը քանդվել է 1835 թվականին։ 1913 թվականին գետի հունի երկայնքով կառուցվել է ափամերձ, 1936 թվականին Սպեյ և Դամ հրապարակների միջև գետի հունի մի մասը պատվել է գրունտով, փողոցի մնացած մասում այժմ ևս կայանվում են նավակներ։
Ներկա ժամանակ, կապված Հյուսիս-Հարավ նոր մետրոյի երթուղու շինարարության հետ, Ռոկին փողոցը փորված է մոտ 20 մետր խորությամբ։ Ամստել գետի նախկին հունի տարածքում ընթացող հնագիտական պեղումները նոր լույս կարող են սփռել Ամստերդամի պատմության էջում։
Փողոցի դիտարժան վայրերից է հանդիսանում թագուհի Վիլհելմինայի ձիով արձանը։
Աղբյուրներ
Կատեգորիա:Ամստերդամի փողոցներ Կատեգորիա:Ամստերդամի ջրանցքներ
Հորոր
Հորոր, գյուղ Արևմտյան Հայաստանում, Էրզրումի վիլայեթի Կամախի գավառակում ։ Գտնվում էր Կամախ քաղաքից 41-42 կմ հյուսիս-արևմուտք։
Տարածքը լեռնային էր ։
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր
Շապին Գարահիսար
Պատմություն
Հիմնադրվել է մ.թ.ա. 60-ական թվականներին, հռոմեացի զորավար Գնեոս Պոմպեոսի կողմից և կոչվել է Կոլոնիա (Կողոնիա)։ Եղել է սահմանային բերդաքաղաք Պոնտոսի և Փոքր Հայքի միջև։
Փոքր Հայքի մյուս ավելի քան 10 քաղաքների հետ միասին Կոլոնիան նույնպես հիմնովին վերակառուցվել է Հուստինիանոս կայսեր (527-565 թթ.) կողմից։ Վարչականորեն մտնում էր Առաջին Հայք նահանգի, իսկ Հուստինիանոսի բարեփոխումներից հետո՝ Երկրորդ Հայքի մեջ։ Բյուզանդական տիրապետության շրջանում ունեցել է 25-30 հազար բնակիչ։
1473 թ. գրավվել է օսմանյան թուրքերի կողմից։ Եղել է Տրապիզոնի, ապա՝ Սեբաստիայի համանուն գավառի կենտրոնը։
Հայկական ջարդեր
Իրադարձությունները սկսվեցին 1915 թվականի հունիսին, երբ օսմանցի զինվորները քաղաք մտան՝ գերեվարելու փախած հայ զինյալներին։ Այս ընթացքում հայկական ավազակախմբերը լրացրել էին իրենց թերությունները։ Նրանք կրակ են բացել քաղաք մտած թուրք ժանդարմների վրա։ Սրանով չբավարարվելով` կտրեցին թաղի հեռագրային ու հեռախոսային լարերը, պաշարներով, զենքերով ու զինամթերքով շրջանի բոլոր հայերին հանեցին թաղի ամրոց ու ապահովվեցին։ Ամրոցը նախօրոք պատրաստվել և պատրաստվել է երկարատև պաշտպանության։ Սակայն ապստամբության նախապատրաստական ​​փուլում Շեբինկարահիսար եկան շուրջ 500 հայեր ամբողջ երկրից և ամրոցում դիմադրություն սկսեցին։ Ամրոցում գրեթե երկու հազար հայ կար։ Կամավորական զորքերը միացան ժանդարմներին՝ որպես ուժեղացում օսմանյան զորքերին Գիրեսունից, որին այժմ կցված է Շեբինկարահիսարը։ Չնայած ամեն ինչին, Օսմանյան կայսրությունը, որը ցանկանում էր դադարեցնել ապստամբությունն առանց հետագա արյունահեղության, պատվիրակություն ուղարկեց հայերի մոտ և տեղեկացրեց, որ նրանք պետք է դադարեցնեն ապստամբությունը, որ ապստամբության ավարտից հետո նրանց խնդրանքները լսելի կլինեն, և նրանք, ովքեր տեղին կհամարվեն։ կընդունվեր, և որ ապստամբ հայերը կներվեին։ Մյուս կողմից, հայերը չէին հետաքրքրվում այս առաջարկներով և կարծում էին, որ Ռուսաստանն ու նրա դաշնակիցները կգան իրենց օգնության։ Հայ հովիվ Կիրըհը և բարոն Վարթիյան Անտրանիկը նշել են, որ կգնահատեն այս առաջարկները և նպատակ ունեն ժամանակ շահել։ Հունիսի 24-ին նրանք օսմանյան զորքերին գրեցին ու նամակ ուղարկեցին, թե իբր պատրաստվում են հանձնվել։ Մյուս կողմից, հայերը չէին հետաքրքրվում այս առաջարկներով և կարծում էին, որ Ռուսաստանն ու նրա դաշնակիցները կգան իրենց օգնության։ Հայ հովիվ Կիրըհը և բարոն Վարթիյան Անտրանիկը նշել են, որ կգնահատեն այս առաջարկները և նպատակ ունեն ժամանակ շահել։ Մյուս կողմից, հայերին դա չի հետաքրքրում և կարծում են, որ Ռուսաստանն ու նրա դաշնակիցները օգնություն են առաջարկում։ Հայ հովիվ Կիրեհը և բարոն Վարդյան Անտրանիկը նշել են, որ այս առաջարկներն ու թիրախները ժամանակ են խնայում։ Հունիսի 24-ին նրանք գրեցին օսմանյան զորքերին և հայտարարեցին, որ հանձնվելու են։ Նրանք այրել են մահմեդական թաղամասը։ Հայերը սկսեցին խոշտանգել ու սպանել իրենց ընդունած և ներել ցանկացող թուրք զինվորներին։ Շուրջ հավաքված հայկական ավազակախմբերը հարձակվել են նաև զինվորների և ժանդարմերիայի ստորաբաժանումների վրա։ Այս իրավիճակի դեմ այլ շրջանների ուժերը փրկվեցին և բերվեցին Շեբինկարահիսար, իսկ հայկական ավազակախմբերը շրջափակվեցին։ Հայկական ավազակախմբերը կա՛մ կհանձնվեին, կա՛մ կփորձեին ճեղքել պաշարումը, նրանք կարողացան փախչել Հին գյուղի տեղանքից և լեռնաշղթայից դեպի Կիլիբաբա անտառ
Հայկական ավազակախմբերը այրել են բազմաթիվ տներ ու գոմեր թուրքական թաղամասերում, գնդակահարել պաշտամունքի վայրերը, կոտորել հարյուրավոր թուրքերի, կանանց ու երեխաների
Բնակչություն
19-րդ դարի սկզբներին Շապին Գարահիսարի հայ բնակչությունը մոտ 400 տուն էր։ Գրեթե նույնքան էին հույներն ու թուրքերը միասին վերցրած։ 1872-1873 թթ. այստեղ կային հայկական 502, հունական 150 և թուրքական 2000 տուն բնակիչ։ Ըստ վկայությունների՝ 20-րդ դարի սկզբներին Շապին Գարահիսարի բնակչությունը կազմում էր 20000 մարդ։ Բնակչության հիմնական զբաղմունքները կազմում էին 2 տասնյակի հասնող արհեստները, ներքին և արտաքին առևտուրը. քաղաքի շուկան ուներ 60-ից ավելի խանութներ ու կրպակներ։ Քաղաքի բնակչության զգալի մասը՝ գլխավորապես թուրքերը զբաղվում էին հողագործությամբ։
Այժմ քաղաքի բնակչությոնը կազմում է 12000 մարդ (2008 թ.)։
Կլիմաքս (ֆիզիոլոգիա)
Կլիմաքս (κλιμακτήρ — բառացի՝ սանդուղքի աստիճան, տարիքային շրջադարձ), կլիմակտերիկ շրջան, անցումային շրջան սեռական հասունությունից դեպի ծերություն։
Բուժումը
Ընդհանուր դիմադրողականության բարձրացում (լիարժեք հիգիենային ռեժիմ, դիետա, A, B, C խմբի վիտամիններ), գալվանացում, ջրաբուժություն, հորմոնաբուժություն (էստրոգեններ, անդրոգեններ և վերջիններիս զուգորդումները), ֆիզկուլտուրա և սպորտ։
Կլիմաքսը տղամարդկանց մոտ
Սովորաբար սկսվում է 50—60 տարեկանում, երևույթները թույլ են արտահայտվում, սակայն ավելի երկարատև են։ Կլիմակտերիկ սինդրոմն ընթանում է նյարդա֊վեգետատիվ, սիրտանոթային և հորմոնային խանգարումներով, ուղեկցվում անքնությամբ, հիշողության թուլացմամբ, վախի զգացումով, աշխատունակության իջեցմամբ։ Կարող է առաջանալ գլխապտույտ, ուշաթափություն, պուլսացիա գլխում, դեպի գլուխը և դեմքը ջերմության առհոսում, սրտի շըրջանի ցավեր, արյան ճնշման բարձրացում։ Սեռական զգացումները և կարողությունները թուլանում են, սակայն որոշ դեպքերում կարող են պահպանվել։
Բուժումը
Հորմոնների (անդրոգեններ) օգտագործումն է։
Տես նաև
Կատեգորիա:Կանացի վերարտադրողական համակարգ Կատեգորիա:Ներզատաբանություն
Բոնեվիլլ շրջան (Այդահո)
Բոնևիլլ շրջան (Bonneville County), ԱՄՆ Այդահո նահանգի 44 վարչական միավորներից մեկը։ Ընդհանուր տարածությունը 4.841 կմ² է, բնակչությունը՝ 82.522 մարդ (2010 թ. տվյալներով)։ Շրջկենտրոնն է Այդահո Ֆոլս բնակավայրը։ Կազմավորվել է 1911 թ.։
Կատեգորիա:Այդահոյի շրջաններ
Միջերկրածովյան և մերձավորարևելյան հնությունների թանգարան
Միջերկրածովյան և մերձավորարևելյան հնությունների թանգարան (Medelhavsmuseet), թանգարան կենտրոնական Ստոկհոլմում՝ կենտրոնացած հիմնականում միջերկրածովյան և մերձավորարևելյան անտիկ առարկաների հավաքածուների շուրջ ։ 1999 թվականից ի վեր թանգարանը հանդիսանում է Շվեդիայում գտնվող Համաշխարհային մշակույթի ազգային չորս թանգարաններից մեկը ։
Պատմություն
Թանգարանը ձևավորվել է 1954 թվականին, երբ միավորվել էին երկու առանձին հաստատություններ՝ Եգիպտական թանգարանն ու Կիպրոսի հավաքածուն։ Եգիպտական թանգարանը ստեղծվել էր 1928 թվականին, 18-րդ, 19-րդ և 20-րդ դարի սկզբին հավաքված արտեֆակտներից, մինչդեռ Կիպրոսի հավաքածուն 1920-ականների վերջին և 1930-ականների սկզբին շվեդիա-կիպրական արշավախմբի պեղումների արդյունքն էր։ Թանգարանում գտնվող Կիպրոսի հավաքածուն ամենամեծն է Կիպրոսի սահմաններից դուրս և ունի մեծ գիտական արժեք։ 2009 թվականի հունվարին բացվել է կիպրոսյան հնությունների նոր պատկերասրահ, որը հովանավորվել է A.G. Leventis հիմնադրամի կողմից և նախագծվել է White Architects ճարտարապետական ընկերության կողմից։ Բացի Եգիպտոսից և Կիպրոսից, թանգարանն ունի նաև հունական և հռոմեական հնությունների հավաքածուներ՝ Շահ Տեպեի, Լուրիստանյան բրոնզների և իսլամական արվեստի արևելյան հնությունների հավաքածուներում։
Արտաքին հղումներ
Կատեգորիա:Ստոկհոլմի թանգարաններ Կատեգորիա:1954 հիմնադրված թանգարաններ Կատեգորիա:1954 հիմնադրումներ Շվեդիայում
Իբիտիրամա
Իբիտիրամա (Ibitirama), համայնք Բրազիլիայում՝ Էսպիրիտու Սանտու նահանգի կազմում։ Գտնվում է Էսպիրիտու Սանտու նահանգի հարավային մարզում։ Մտնում է Ալեգրիի գավառի կազմի մեջ։ Բնակչությունը կազմում է 8.859 մարդ՝ 2020 թվականի տվյալներով։ Գրավում է 330 կմ2 տարածք ։ Բնակչության խտությունը՝ 31,4 մարդ/կմ²։
Պատմություն
Քաղաքը հիմնադրվել է 1988 թվականին։
Ծանոթագրություններ
Կատեգորիա:Բրազիլիայի բնակավայրեր Կատեգորիա:Էսպիրիտու Սանտու նահանգի բնակավայրեր
Վասիշչեսկի գյուղական խորհուրդ (Խարկովի մարզ)
Վասիշչեսկի գյուղական խորհուրդ  (Васищівська селищна рада), Ուկրաինայի Խարկովի մարզի Խարկովսկի շրջանում ։
2001 թվականի տվյալներով Վասիշչեսկի գյուղական խորհրդում բնակվում էր 6350 մարդ։ Բնակավայրը զբաղեցնում է 37.23 կմ² տարածք։ Բնակչության խտությունը կազմում էր 170.56 մարդ/կմ²։ Խորհրդում կա 2 բնակավայր։
Արտաքին հղումներ
Կատեգորիա:Ուկրաինայի բնակավայրեր Կատեգորիա:1938 թվականին հիմնադրված բնակավայրեր
Պետր Պավել
Պետր Պավել (Petr Pavel, ), չեխ պետական, ռազմական և հասարակական գործիչ, բանակի պաշտոնաթող գեներալ։ 2023 թվականի հունվարի 28-ին ընտրվել Չեխիայի նախագահի պաշտոնում, որը ստամձնելու է 2023 թվականի մարտի 9-ին։ 2015-2018 թվականներին եղել է ՆԱՏՕ-ի ռազմական կոմիտեի նախագահ, առաջին արևելաեվրոպական պետության ներկայացուցիչն է եղել այդ պաշտոնում ։ 2012-2015 թվականներին եղելէ Չեխիայի Հանրապետության բանակի գլխավոր շտաբի պետ։
Կրթություն
1975-1979 թվականներին Պետր Պավելն ավարտել է Օպավայի Յան Ժիժկա Տրոցնովի անվան ռազմական գիմնազիան, որից հետո ընդունվել է Վիշկովի ցամաքային զորքերի ռազմական ինստիտուտ (Vysoká vojenská škola pozemního vojska), որն ավարտել է 1983 թվականին։ 1988-1991 թվականներին ասպիրանտուրա է ստացել Բռնոյի ռազմական ակադեմիայում։ Հաջորդ տասնհինգ տարիների ընթացքում Պավելը բազմիցս անցել է վերապատրաստման դասընթացներ Մեծ Բրիտանիայում. դասընթացներ ավագ սպաների համար Քեմբերլիի շտաբային քոլեջում, Սուրիում (1995), գլխավոր շտաբի դասընթաց Լոնդոնի Պաշտպանական հետազոտությունների թագավորական քոլեջում (2005 թ.), Միջազգային Հարաբերությունների ծրագիր Լոնդոնի Քինգս քոլեջում (2005-2006) ։
Տիրապետում է անգլերենին, ֆրանսերենին և ռուսերենին, ունի ինժեներ-ճարտարագետի կոչում ։
Արտաքին հղումներ
Կատեգորիա:Չեխիայի նախագահներ Կատեգորիա:Չեխիայի քաղաքական գործիչներ Կատեգորիա:Գեներալներ Կատեգորիա:Լոնդոնի համալսարանի շրջանավարտներ Կատեգորիա:21-րդ դարի քաղաքական գործիչներ Կատեգորիա:20-րդ դարի քաղաքական գործիչներ Կատեգորիա:20-րդ դարի զինվորականներ Կատեգորիա:Պատվո լեգեոնի շքանշանի ասպետներ Կատեգորիա:Չեխիայում ծնվածներ
Կամենոե (ավան, Կրասնոպոլիեի շրջան)
Կամենոե (Камяне), ավան Ուկրաինայի Սումիի մարզի Կրասնոպոլիեի շրջանում։
2001 թվականի տվյալներով Կամենոե ավանում բնակվում էր 75 մարդ։
Արտաքին հղումներ
Կատեգորիա:Ուկրաինայի Սումիի մարզի Կրասնոպոլիեի շրջանի բնակավայրեր Կատեգորիա:Ուկրաինայի ավաններ
Մարիսա Միլլեր
Մարիսա Միլլեր (Marisa Miller ), ամերիկացի մոդել և դերասանուհի։
Կենսագրություն
Մարիսա լի Բերետան ծնվել է 1978 թվականի օգոստոսի 6-ին ԱՄՆ-ի Կալիֆոռնիա նահանգի Սանտա Կրուզ քաղաքում։ Նա ունի երկու քույր ։ Մարիսան սովորել է Էֆթոս Հայ և Մոնթե Վիստա միջնակարգ դպրոցներում ։
Իր կարիերայի սկզբում նրան նկատել են իտալացի գործակալներն ու առաջարկել հանդես գալ որպես մոդել ։ Երեք տարի աղջիկը մոր հետ ապրել է Իտալիայում։ 19 տարեկանում նա առաջին անգամ հայտնվել է «Perfect 10» ամսագրում։
Հայտնի լուսանկարիչ Մարիո Տեստինոյի հետ ծանոթանալուց հետո նա դարձել է Victoria's Secret-ի հրեշտակը և սկսել է հայտնվել այնպիսի ամսագրերում, ինչպիսիք են են Վոգը, Sports Illustrated-ը, «GQ»-ը, «Cosmo»-ն և այլն։ 2008 թվականին Maxim ամսագիրը նրան դասել է առաջին հորիզոնականը «ամենասեքսուալ 100 կանանց» ցուցակում, իսկ 2010 թվականին Մարիսան գլխավորել է FHM ամսագրի «Աշխարհի ամենասեքսուալ կանայք» ցուցակը համընդհանուր հարցման արդյունքներով։ Նրա կարիերան անվանել են «Ամերիկյան մեծ սուպեր մոդելի վերադարձը»։
Մորիսան նաև աշխատել է «Harley Davidson» ընկերության հետ, որը նրան համարել է ընկերության պատմության մեջ առաջին ներկայացուցիչը։ Նա նաև եղել է ֆուտբոլի ազգային լիգայի մամուլի քարտուղարը։ Նա համագործակցել է «Tommy Hilfiger», «Guess», «True religion jeans» և այլ ապրանքանիշների հետ։ Բացի այդ, Միլլերը «Ամերիկյան ուռուցքաբանական համայնք»-ի և Ամերիկայի զինված ուժերի օգնության միացյալ կազմակերպության դեսպանն է։
Մարիսան որպես ժյուրիի անդամ մասնակցել է «Թոփ մոդել ամերիկյան ձևով» և «Շքեղ տղամարդո մոդելի որոնումներում» հեռուստահաղորդումներին։ 2004 թվականին նկարահանվել է «Puddle of Mudd» խմբի «Spin You Around» երգի տեսահոլովակում։ Հանդես է եկել մի փոքր դերով հայտնի կատակերգական սերալում՝ «Ինչպես ես հանդիպեցի ձեր մորը»։
2012 թվականի մայիսին հղիության ժամանակ մերկ լուսանկարվել է Allure ամսագրի համար։
2013 թվականին Մարիսան խաղացել է «Rest In Peace Department» կատակերգական ֆիլմում։ Նրա գործընկերներն են Ռայան Ռեյնոլդսը, Քևին Բեյքոնը և Ջեֆ Բրիջեսը ։ Ֆիլմում նրան բաժին է հասել գլխավոր կանացի դերերից մեկը՝ նա մարմնավորում էր հերոս Ջեֆ Բրիջեսին։
Անձնական կյանք
2000-2002 թվականներին ամուսնացած է եղել Ջիմ Միլլերի հետ։
2006 թվականի ապրիլի 15-ից Մարիսան երկրորդ անգամ ամուսնացել է երաժշտական պրոդյուսեր Գրիֆին Հեսի հետ։ Ամուսիններն ունեն երկու որդի ՝ Գեյվին լի Հեսսը և Գրեյսոն լի Բազիլ Հեսսը ։
Ծանոթագրություններ
Կատեգորիա:Ամերիկացի մոդելներ Կատեգորիա:Ամերիկացի դերասանուհիներ Կատեգորիա:21-րդ դարի դերասանուհիներ Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ
Օրինջ շրջան (Կալիֆոռնիա)
Օրինջ շրջան (Orange County), ԱՄՆ Կալիֆորնիա նահանգի 58 վարչական միավորներից մեկը։ Ընդհանուր տարածությունը 2046 կմ² է, բնակչությունը՝ 3010232 մարդ (2010 թ. տվյալներով)։ Շրջկենտրոնն է Սանտա Անա բնակավայրը։ Կազմավորվել է 1889 թ.։
Արտաքին հղումներ
Կատեգորիա:Կալիֆոռնիայի շրջաններ
Կոմսոմոլեց (գյուղ, Կրասնոկուտի շրջան)
Կոմսոմոլեց (Комсомолець), գյուղ Ուկրաինայի Խարկովի մարզի Կրասնոկուտի շրջանում։ Հիմնադրվել է 1912 թվականին։
2001 թվականի տվյալներով Կոմսոմոլեց գյուղում բնակվում էր 22 մարդ։ Բնակավայրը զբաղեցնում է 0,311 կմ² տարածք։ Բնակչության խտությունը կազմում էր 70,74 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Կրասնոկուտի շրջանի բնակավայրեր Կատեգորիա:Ուկրաինայի գյուղեր Կատեգորիա:1912 թվականին հիմնադրված բնակավայրեր
Աստերոիդների ցանկ (331301-331400)
Աստերոիդների ցանկ (331201-331300) * Աստերոիդների ցանկ * Աստերոիդների ցանկ (331401-331500)
Գորկի (գյուղ, Օզյորնենսկոե քաղաքային բնակավայր)
Գորկի (Горки), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 54 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Դուխովշչինսկի շրջանի բնակավայրեր
Մոնչինո
Մոնչինո (Мончино), գյուղ Ռուսաստանի Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 6 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Կրասնինսկի շրջանի բնակավայրեր
Արքայադուստր Շարլոտ
Քեմբրիջի արքայադուստր Շառլոթ, Քեմբրիջի դուքս Ուիլյամի և դքսուհի Քեթրինի կրտսեր և միակ դուստրը։ Նա ծնվել է 2015 թվականի մայիսի 2-ին։ Նա չորրորդն է ժառանգելու Անգլիայի թագուհի Էլիզաբեթ 2-րդի գահը իր հայրական պապից՝ Ուելսի արքայազն Չարլզից, իր հորից՝ Քեմբրիջի դուքս Ուիլյամից և եղբորից՝ Քեմբրիջի դուքս Ջորջից հետո։
Հայտարարումն ու ծնունդը
Քլարենս հաուսը 2014 թվականի սեպտեմբերի 8-ին հայտարարեց, որ Քեմբրիջի դուքսն ու դքսուհին պատրաստվում են ունենալ իրենց երկրորդ երեխային։ Հաջորդ ամիս Քեսինքթոն պալատը հայտարեց, որ ենթադրվում է, որ երեխան կծնվի 2015 թվականի ապրիլին ։ 2015 թվականի մայիսի 2-ին ծնվեց Լոնդոնի Սուրբ Մարիամ հիվանդանոցում Իր ծնունդից մոտ 10 ժամ անց երեխան իր ծնողների հետ ներկայացավ հասարակությանը հիվանադանոցի բակում ։ Հետևյալ օրը քաղաքի խորհրդանիշների, ինչպիսիք են Լոնդոնում Թաուեր կամուրջը, Լոնդոնի աչքը և Թրաֆալգարյան հրապարակը, շատրվանները, Օտտավայի և Օնտարիոյի Խաղաղության աշտարակների շատրվանները ներկվեցին վարդագույնով՝ նշելով արքայադստեր ծնունդը ։ Մայիսի 4-ին Լոնդոնի Հայդ պարկում և Թաուերում 21 կրակոցներ բաց թողնվեցին
Կենսագրություն
2015 թվականի հուլիսի 5-ին Արքայադուստր Շառլոթը կնքվեցOn 5 July 2015 Քենթերբերիի Արքեպիսկոպոսի կողմից Սադրինգամի Սուրբ Մարիամ Մագդաղենացի եկեղեցում ։ Հունիսի 12-ին նա առաջին անգամ երևաց հասարակությանը Բուքինգեմյան պալատի պատշգամբից հետևելով Թագուհու պաշտոնական ծննդայն արարողության կապակցությամբ արվող զորքի շքերթին։
Տիտղոսն ու կոչումը
Արքայադուստր Շառլոթը ծննդյան օրվանից կոչվում է «Ձերդ Գերազանցություն» այն իրավունքով, որ տրվել է Էլիզաբեթ 2-րդի կողմից 2012 թվականի դեկտեմբերի 31-ին, որով այս տիտղոսը տրվում է Ուելսի արքայազնի ավագ որդու բոլոր երեխաներին ։
Արքայադուստրը չորրորդն է ժառանգելու թագուհու գահը իր պապիկից, հորից և եղբորից հետո ։ Փերթի գահը ժառանգելու մասին փոփոխությունների համաձայնագրից հետո, նա մնում է չորրորդը ժառանագելու գահը, եթե նույնիսկ փոքր եղբայր ծնվի իրենից հետո ։
Տոհմ
Հայրիկի կողմից նա Ունսդորներ տոհմից է, իսկ մայրիկի կողմից նա Քեմբրիջի դքսուհի Քեթրինի ընտանիքի հետնորդն է։ Իր հայրական տատիկի՝ Ուելսի Արքայադուստր Դիանայի կողմից նա Սպենսերների ընտանաիքի հետնորդն է, ինչպես նաև Գրաֆթոնի առաջին դուքս Հենրի Ֆիթզրոյի և Ռիչմոնդի առաջին դուքս Չարլզ Լենոքսի՝ Անգլիայի թագավոր Չարլզ 2-րդի ապօրինի որդիների կողմից է նա հետնորդ կողմից։ Որպես Էդինբուրգի դուքս Արքայազն Ֆիլիպի ծոռ, նա հոր կողմցի հաջորդն է Գլուքսբուրգի տան, որը Օլդենբուրգի տոհմի ճյուղերից է։
Ծանոթագրություններ
Կատեգորիա:Արքայական ընտանիքներ
Քրիստին Սթյորմեր Սթեյրա
Քրիստին Սթյորմեր Սթեյրա (Kristin Størmer Steira, ), նորվեգացի դահուկորդուհի, Վանկուվերի 2010 թվականի օլիմպիակդայի հաղթող 4x5 կմ փոխանցավազքում, աշխարհի եռակի չեմպիոն։ Օլիմպիական մեդալի է արժանացել իր մասնակցած երկրորդ օլիմպիական խաղերում՝ մինչ այդ չորս անգամ զբաղեցնելով չորրորդ և մեկ անգամ հինգերորդ տեղը։
Մարզական կարիերա
Քրիստին Սթեյրան առաջին անգամ աշխարհի գավաթին մասնակցել է 2002 թվականի մարտի 16-ին Օսլոյում՝ զբաղեցնելով 46-րդ հորիզոնականը; Առաջին անգամ մրցանակային (երկրորդ) տեղ է զբաղեցրել 2003 թվականի մարտի 18-ին Նովոյե Մեստոյում անցկացված աշխարհի գավաթի ժամանակ նորվեգական թիմի կազմում։ Նույն թվականի փետրվարին հավաքագրվել է 2007 թվականի դահուկային սպորտաձևերի աշխարհի առաջնությանը մասնակցելու համար, որը պետք է տեղի ունենար Վալ դի Ֆիեմում։ Այնտեղ Քրիստինը հանդես է եկել երկու առանձնահատուկ մրցավազքերում՝ դուատլոն և 30 կմ՝ զբաղեցնելով համապատասխանաբար 28-րդ և 25-րդ հորիզոնականները։
2003 թվականի նոյեմբերի 23-ին առաջին անգամ փոխանցավազքի թիմի կազմում հաղթել է Բեյտոսթոլենում անցկացված աշխարհի գավաթի մրցումներում; 2004 թվականի դեկտեմբերի 1ր-ին ավստրիական Ռամսաու ամ Դաչսթեյն բնակավայրում կրկին փոխանցավազքի թիմային արդյունքում աշխարհի առաջնության առանձնահատուկ մրցավազքում (15 կմ) առաջին անգամ զբաղեցրել է երկրորդ տեղը, իսկ 2005 թվականի հունվարի 22-ին Պրաջելատոյում դուատլոնի մրցավազքում հաղթել է աշխարհի գավաթը։ 2005 թվականին Օբերստդորֆում անցկացված դահուկային սպորտաձևերի աշխարհի առաջնությունում նորվեգական թիմի կազմում նվաճել է չեմպիոնի տիտղոսը, ինչպես նաև դարձել բրոնզե մեդալակիր դուատլոնի մրցավազքում։ 2006 թվականին Թուրինում  Ձմեռային օլիմպիական խաղերի դահուկավազքի ընթացքում եղել է հաղթողի հավակնորդ, սակայն չի կարողացել մեդալ նվաճել՝ զբաղեցնելով միայն չորրորդ հորիզոնականը բոլոր երեք առանձնահատուկ մրցավազքերում (դուատլոն, 10 կմ և 30 կմ)։ Այդ մրցումներից հետո Քրիստին Սթեյրան ստացավ «մշտական չորրորդ» մականունը։
2007 և 2009 թվականների դահուկային սպորտաձևերի ընթացքում Քրիստինը նվաճել էևս երկու արծաթե և երկու բրոնզե մեդալներ։ 2009 թվականի մարտի 22-ին շվեդական Ֆալուն քաղաքում նվաճել է աշխարհի գավաթի առանձնահատուկ մրցավազքի (10 կմ)իր երկրորդ հաղթանակը։
Քրիստին Սթեյրան Վանկուվերի 2010 թվականի Ձմեռային օլիմպիադայի դահուկավազքի մրցումներում մասնակցել է բոլոր տարածությունների մրցավազքերին։ 10 կմ մրցավազքում զբաղեցրել է ութերորդ հորիզոնականը, իսկ դուատլոնի ժամանակ եղել է առաջատարների թվում՝ ավարտին հասնելով 3-րդ 4-րդը Յուստիոն Կովալչիկի հետ։ Լուսանկարչական ուսումնասիրության արդյունքում երրորդ հորիզոնականը շնորհվել է Կովալչիկին, իսկ Քրիստիանը կրկին դարձել է չորրորդը։ Մի քանի օր անց Քրիստին Սթեյրան նորվեգական թիմի կազմում մեկնարկել է երրորդ փուլում և նվաճել իր առաջին օլիմպիական մեդալը (միանգամից ոսկի)։ 30 կմ մեկնարկային վազքի վերջին փուլում մինչև վերջին պահը ընթանում էր առաջատարների շարքում, սակայն վերջնահաշվարկով զբաղեցրել յոթերորդ հորիզոնականը։
Ստորև ներկայացվում է աշխարհի գավաթում Քրիստիանի զվաղեցրած տեղերը՝
Քրիստին Սթեյրա բնակվում է Նորվեգիայի Ֆրոգն ֆյուլքեյի Դյրոբակ քաղաքում։ Ունի համալսարանական կրթություն մենեջմենթի գծով։
Արտաքին հղումներ
Կատեգորիա:Ապրիլի 30 ծնունդներ Կատեգորիա:1981 ծնունդներ Կատեգորիա:Նորվեգացի դահուկավազորդուհիներ Կատեգորիա:Օլիմպիական չեմպիոններ
Շահեն Իսմայիլյան
Կենսագրություն
2012 թվականից աշխատում է Մոսկվայի հայկական թատրոնում որպես ռեժիսոր և դերասան ։
Ծանոթագրություններ
Կատեգորիա:Հայ ռեժիսորներ Կատեգորիա:Հայ դերասաններ Կատեգորիա:Թեհրանի համալսարանի շրջանավարտներ Կատեգորիա:Վանաձորի պետական համալսարանի շրջանավարտներ
Սան Ֆրանսիսկու դի Գոյաս
Վիճակագրություն
Կատեգորիա:Բրազիլիայի բնակավայրեր Կատեգորիա:Գոյաս նահանգի բնակավայրեր
Ավանդական տնտեսություն
Ավանդական տնտեսություն, տնտեսական համակարգ, որտեղ ավանդույթներն ու սովորույթները բացահայտում են սահմանափակ ռեսուրսների օգտագործումը։ Այն համարվում է ամենահինը։ Ավանդական տնտեսությունում հողը և կապիտալը գտնվում են ընդհանուր սեփականության ներքո, իսկ հասարակության տնտեսական հիմնական խնդիրները լուծվում են մարդկանց միջև տոհմական կամ կիսաֆեոդալական կապերի միջոցով։
Ավանդական տնտեսությունը հիմնված է պատմականորեն ձևավորված ավանդույթների, սովորույթների, հոգեբանության, կրոնական ընկալումների և մշակութային մակարդակի վրա։ Դրանց հիմքի վրա են ձևավորվում համապատասխան ինստիտուտները։ Տարբեր են այս կամ այն երկրի որդեգրած տնտեսական համակարգի բնույթը։ Աֆրիկա մայրցամաքում ապրող ցեղախմբերի համատեղ կյանքը կարգավորվում է քարացած ավանդույթների, տոտեմիստական մտածելակերպի և հոգեբանության, անձնապաշտության միջոցով, որոնք ձևավորում են նրանց զարգացման մակարդակին համապատասխան ինստիտուտներ։ Դրանց գործունեությունն ազդում է արդյունքի արտադրության, բաշխման, փոխանակության և սպառման գործընթացի կազմակերպման բնույթի վրա։ Դարերով ձևավորված ավանդույթները իրենց ազդեցությունն են թողնում տնտեսության կարգավորման արդյունավետության, այսինքն՝ ռեսուրսների ռացիոնալ օգտագործման մակարդակի վրա։
Ավանդական տնտեսության առանձնահատկություններն են․
Ավանդույթները, սովորույթները, կրոնական համոզմունքները, մշակութային արժեհամակարգը ժամանակի ընթացքում ենթարկվում են համապատասխան փոփոխությունների, բայց չեն վերանում։ Այն երկրները, որոնք կարողացել են հաղթահարել ավանդական տնտեսության սահմանափակումները (օրինակ՝ Եվրոպա մայրցամաքի երկրները, ԱՄՆ-ը, Կանադան, Ճապոնիան և այլն), ապահովում են բարձր տնտեսական աճ։ Ավանդական տնտեսությունը հատկապես բնորոշ է բնատնտեսությանը։ Բնատնտեսության հիմնական բնութագիրն այն է, որ արտադրողները (ընտանիքի կամ համայնքի ներկայացուցիչները) իրենց կարիքների բավարարման համար անհրաժեշտ բոլոր բարիքներն իրենք են արտադրում, և գրեթե գոյություն չունի դրանց փոխանակություն։ Արտադրողն ու սպառողը տարանջատված չեն և մարմնավորված են միևնույն տնտեսական սուբյեկտի մեջ։ Բնատնտեսությունը բնորոշ է եղել հասարակության զարգացման նախնական փուլին և տնտեսապես հետամնաց ու թույլ զարգացած երկրներին։
Աղբյուրներ
Կատեգորիա:Տնտեսագիտական տերմիններ Կատեգորիա:Տնտեսական համակարգեր
Բաունդերի շրջան (Այդահո)
Կատեգորիա:Այդահոյի շրջաններ
Մաքս Շտիռներ
Մաքս Շտիռներ (Max Stirner, իսկական անունը՝ Յոհան Կասպար Շմիդտ (Johann Caspar Schmidt, ), գերմանացի փիլիսոփա։ Հաճախ ներկայացվում է որպես նիհիլիզմի, էկզիստենցիալիզմի, պոստմոդեռնիզմի և անարխիզմի, հատկապես՝ անհատական անարխիզմի նախակարապետը ։ Շտիրների գլխավոր աշխատությունը՝ «Էգոն և իր սեփականությունը» (գերմ. Der Einzige und sein Eigentum բառացի թարգմանվում է Միակը և իր սեփականությունը) առաջին անգամ հրատարակվել է Լայպցիգում, 1845 թ.։ Հետագայում բազմիցս հրատարակվել և թարգմանվել է։
Ծանոթագրություններ
Կատեգորիա:Գերմանացի փիլիսոփաներ Կատեգորիա:19-րդ դարի փիլիսոփաներ Կատեգորիա:Գրական կեղծանուններով հայտնի հեղինակներ Կատեգորիա:Հումբոլդտի համալսարանի շրջանավարտներ Կատեգորիա:Քյոնիգսբերգի համալսարանի շրջանավարտներ Կատեգորիա:Գերմանացի լրագրողներ Կատեգորիա:Գերմանացի թարգմանիչներ Կատեգորիա:Գերմանացի գրողներ Կատեգորիա:Անարխիստ գրողներ
Խորորքյոյ
Բնակավայրից հարավ-արևմուտք տարածվում էին անտառներ ։
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր
Սուրեն Զաքարյան
Սուրեն Կարոյի Զաքարյան, կոմպոզիտոր, դաշնակահար։
Կարո Զաքարյանի որդին։ Հայաստանի կոմպոզիտորների միության անդամ (1986 թվականից, վարչության անդամ՝ 2013 թվականից)։
Ավարտել է Մոսկվայի պետական կոնսերվատորիայի դաշնամուրի բաժինը (1981 թվական) և ասպիրանտուրան (1983 թվական), Երևանի պետական կոնսերվատորիայի կոմպոզիցիայի բաժինը (1985 թվական)։ 1987 թվականից դասավանդում է Երևանի պետական կոնսերվատորիայում (դաշնամուրի ամբիոնի վարիչ՝ 2002 թվականից)։
Ստեղծագործություններ
Հեղինակ է սիմֆոնիկ, կամերային ստեղծագործությունների, որոնք կատարվել են Հայաստանում, Ֆրանսիայում, Լեհաստանում, Ռուսաստանում, Իսրայելում և ԱՄՆ-ում։ Կոմպոզիտորների համամիութենական մրցույթի 2-րդ, 3-րդ (1985 թվական, Մոսկվա), Հենրիկ Վենյավսկու անվան միջազգային մրցույթի 1-ին (1990 թվական, Լեհաստան) մրցանակներ, ՀՀ «Մովսես Խորենացի» մեդալ (2017 թվական)։
Կատեգորիա:Հայաստանի կոմպոզիտորների և երաժշտագետների միության անդամներ Կատեգորիա:Հայ կոմպոզիտորներ Կատեգորիա:Հայ դաշնակահարներ
Պավել Մամաև
Պավել Կոնստանտինովիչ Մամաև (Павел Константинович Мамаев, ), ռուս ֆուտբոլիստ, «Կրասնոդար» ֆուտբոլային ակումբի և Ռուսաստանի հավաքականի կիսապաշտպան։ Ռուսաստանի չեմպիոն, Ռուսաստանի եռակի գավաթակիր, սուպերգավաթակիր։
Ռուսաստանի ամենասկանդալային ֆուտբոլիստներից մեկը, որը հայտնի է իր ագրեսիվ արարքներով մեկ այլ ֆուտբոլիստի՝ Ալեքսանդր Կոկորինի հետ միասին  ։
Կենսագրություն
Երիտասարդության ֆուտբոլային դպրոցի սան է։ Մասնակցել է 2007 թվականի Եվրոպայի մինչև 19 տարեկանների առաջնությանը։ Դարձել է այն 16 ֆուտբոլիստներից մեկը, որոնց հաջողվել է 17 տարեկանում գոլ խփել Ռուսաստանի առաջնության Բարձրագույն խմբում. 2006 թվականի ապրիլի 16-ին Պավել Մամաևը «Տորպեդոյի» կազմում աչքի է ընկել «Կռիլյա Սովետովի» դեմ խաղում։
2007 թվականի սկզբին տեղափոխվել է ԲԿՄԱ, հայտավորվել է ամռանը։ 2007 թվականի հուլիսի 29-ին նշել է իր նորամուտը «Խիմկիի» դեմ տնային խաղում՝ խաղադաշտ դուրս գալով թիմի հիմնական կազմում ։ ԲԿՄԱ ակումբի կազմում իր առաջին գոլը խփել է Ռամենսկոեի «Սատուրնի» դեմ 2008 թվականի օգոստոսի 10-ին կայացած խաղում ։
2011 թվականի հոկտեմբերին Մամաևը կարգապահական խնդիրների պատճառով տեղափոխվել է ԲԿՄԱ-ի երիտասարդական կազմ ։
2012 թվականին իր տրանսֆերի վերաբերյալ բանակցություններ է վարել մի քանի եվրոպական ակումբների հետ, մասնավորապես, նրա տրանսֆերը «Մանչեսթեր Յունայթեդ» պատրաստ էր 80 %-ով , նա արդեն պայմանագիր էր կնքել, սակայն հետո պարզվել է, որ ազգային հավաքականում խաղերը պակասում են ։ Այդ ժամանակից սկսած Մամաևը դադարել է ընդգրկվել իր թիմի հիմնական կազմում և արդյունքում վարձավճարով տեղափոխվել է «Կրասնոդար» (պայմանագիրը գնելու իրավունքով)» , որտեղ դարձել է հիմնական կազմի խաղացող։ 2013 թվականի հոկտեմբերի 27-ին ԲԿՄԱ-ի դեմ խաղում (5:1) կարողացել է աչքի ընկնել՝ խփելով  «հեղինակության գոլը» ։ «Կրասնոդարը» մտադիր է եղել ձեռք բերել ֆուտբոլիստի պայմանագիրը մոսկովյան ակումբից , ինչը տեղի է ունեցել առաջնության աշնանային հատվածի ավարտից հետո  ։ Ապրիլի 16-ին կայացած Ռուսաստանի գավաթի խաղարկության կիսաեզրափակչի՝ ԲԿՄԱ-ի դեմ խաղում, որն ավարտվել է «Կրասնոդարի» հաղթանակով, Մամաևն ստացել է աքիլլեսյան ջլի պատռվածք և խաղից դուրս մնացել հինգ ամսով։ 2014 թվականի հոկտեմբերի 2-ին «Էվերթոնի» հետ խաղում վերադարձել է խաղադաշտ։
Ելույթներ հավաքականի կազմում
2009 թվականի մայիսին առաջին անգամ հրավիրվել է Ռուսաստանի ազգային հավաքական ։ 2010 թվականի նոյեմբերի 17-ին նշել է իր նորամուտը Ռուսաստանի ազգային հավաքականի կազմում՝ մասնակցելով Բելգիայի հավաքականի դեմ։
Թիմային
Կրասնոդար
Անձնական կյանք
2013 թվականից ամուսնացած է Ալան Մամաևայի (օրիորդական ազգանունը՝ Խուբեցովա) հետ, որ նախկին մոդել է։ Նրանք ունեն դուստր՝ Ալիսան։
Մինչև 2013 թվականը Մամաևը մի քանի տարի քաղաքացիական ամուսնության մեջ է եղել Յուլիա Եվտուխի հետ։ Նրանք ունեն դուստր՝ Եվգենիան (ծնվել է 2011 թվականին)։
Մամաևն ունի դաջվածքներ, մեջքին՝ երկու վիշապ, 17 հռոմեական թվանշանով (նրա ծննդյան տարեթիվը) և անգլերեն գրություն՝ «Մոռացիր անցյալը։ Մի մտածիր ապագայի մասին։ Ապրիր ներկայով»։ Նրա կինը մեջքի վրա ունի նմանատիպ բառերով և ձիու պատկերով դաջվածքներ։ Մամաևը դաջվածքներով լիովին ծածկել է նաև երկու ձեռքերը ։
Սկանդալներ
2013 թվականին երկար ժամանակ քննարկվել է Պավել Մամաևի հեռանալը ԲԿՄԱ-ից, որն իբր ուղեկցվել է գլխավոր մարզիչ Լեոնիդ Սլուցկու հետ կոնֆլիկտով։ Մամաևն իր հարցազրույցում նշել է, որ իր և մարզչի միջև իսկապես խնդիրներ կան շփման մեջ, սակայն կոչ է արել չուռճացնել կոնֆլիկտի մասշտաբները.
2016 թվականի հուլիսի սկզբին ԶԼՄ-ներում մեծ արձագանք է գտել Մոնտե Կառլոյի Twiga գիշերային ակումբում շամպայնի և նարգիլեի օգտագործմամբ աղմկոտ երեկույթի տեսանյութը, որին մասնակցել է Մամաևը։ «Կրասնոդար» ֆուտբոլային ակումբի ղեկավարությունը նման պահվածքը համարել է «վրդովվեցուցիչ և անթույլատրելի», և հուլիսի 5-ին Մամաևը տեղափոխվել է «Կրասնոդար-2»-ի կազմ» ։
Քրեական հետապնդում
2018 թվականի հոկտեմբերի 8-ին Մամաևը «Զենիթի» հարձակվող Ալեքսանդր Կոկորինի հետ մասնակցել է Մոսկվայի սրճարաններից մեկում Ռուսաստանի արդյունաբերության նախարարության պաշտոնյա Դենիս Պակի ծեծին, իսկ դրանից մի քանի ժամ առաջ՝ Բելառուսի քաղաքացի, «Առաջին ալիքի» աշխատակցուհու անձնական վարորդի ծեծին ։ Երկու դեպքերի վերաբերյալ էլ ոստիկանությունը քրեական գործ է հարուցել ՌԴ ՔՕ 116-րդ հոդվածով՝ «ծեծի» մեղադրանքով ։ Հաջորդ օրը «Կրասնոդար» ֆուտբոլային ակումբի մամուլի ծառայությունը հայտարարություն էր հրապարակել ֆուտբոլիստի հետ պայմանագիրը խզելու ցանկության մասին՝ խոստանալով կիրառել պայմանագրով նախատեսված բոլոր հնարավոր կարգապահական պատժամիջոցները ։ Մամաևն ու Կոկորինը հրավիրվել են ոստիկանություն՝ հարցաքննության ։ 2018-ի հոկտեմբերի 10-ին Ռուսաստանի ՆԳՆ-ն Մամաևի նկատմամբ «ծեծի» հոդվածը վերաորակավորել է ՌԴ ՔՕ 213-րդ հոդվածով՝ «խուլիգանություն» ։
12018 թվականի հոկտեմբերի 1-ին Մոսկվայի Տվերսկի շրջանային դատարանի որոշմամբ Պավել Մամաևին ձերբակալվել է 2 ամսով և ուղարկվել Բուտիրսկի բանտի քննչական մեկուսարան ։ Հոկտեմբերի 16-ին նրան մեղադրանք է առաջադրվել ՌԴ ՔՕ 116-րդ հոդվածով՝ «ծեծ» ։ Հոկտեմբերի 18-ին մեղադրանք է առաջադրվել ՌԴ ՔՕ 213 հոդվածով՝ «խուլիգանություն» ։
2018 թվականի նոյեմբերի 15-ին Ռուսաստանի ներքին գործերի նախարարության գլխավոր քննչական վարչությունը Մոսկվայի դատախազության միջամտությունից հետո, որը բացահայտել է նախնական մեղադրանքների ներկայացման ժամանակ տեղի ունեցած օրենսդրական խախտումներ, փոխել է մեղադրանքները։ Միաժամանակ Մամաևի պաշտպանությունը միջնորդություն է ներկայացրել դատարան՝ նրա խափանման միջոցը փոխելու և նրան գրավի դիմաց ազատելու վերաբերայի ։
2019 թվականի փետրվարի 14-ին «Բուտիրկա» մեկուսարանի պատերի մասնակցել է ֆուտբոլային խաի։ Երկու թիմերի կազմում անցկացրել է մեկական խաղակես, խփել է 7 գոլ։ Վերջնական հաշիվը՝ 8-7 ։
Ծանոթագրություն
Կատեգորիա:Ռուս ֆուտբոլիստներ Կատեգորիա:Տորպեդո Մոսկվայի ֆուտբոլիստներ Կատեգորիա:ԲԿՄԱ Մոսկվայի ֆուտբոլիստներ Կատեգորիա:ՈՒԵՖԱ Եվրո 2016-ի ֆուտբոլիստներ Կատեգորիա:Ֆուտբոլի կիսապաշտպաններ
Վիսոչանսկի գյուղական խորհուրդ (Խարկովի մարզ)
2001 թվականի տվյալներով Վիսոչանսկի գյուղական խորհրդում բնակվում էր 12543 մարդ։ Բնակավայրը զբաղեցնում է 21.23 կմ² տարածք։ Բնակչության խտությունը կազմում էր 590.81 մարդ/կմ²։ Խորհրդում կա 2 բնակավայր։
Ռատնով
2001 թվականի տվյալներով Ռատնով գյուղում բնակվում էր 888 մարդ։ Բնակավայրը զբաղեցնում է 2,17 կմ² տարածք։ Բնակչության խտությունը կազմում էր 409,22 մարդ/կմ²։
Արտաքին հղումներ
Կատեգորիա:Ուկրաինայի Վոլինի մարզի Լուցկի շրջանի բնակավայրեր Կատեգորիա:Ուկրաինայի գյուղեր Կատեգորիա:1577 թվականին հիմնադրված բնակավայրեր
Ժաննա դ'Արկ (նկար)
«ժաննա դ'Արկ» (Jeanne d'Arc, Joan of Arc), 1879 թվականին նկարված նկար։ Հեղինակը ֆրանսիացի նկարիչ Ժյուլ Բաստիեն Լըպաժն է(, 1848—1884): Նկարը պատկանում է Նյու-Յորքի Մետրոպոլիտեն թանգարանին։ Նկարի չափսերն են`.
Պատմություն
Ֆրանսիայի ազգային հերոսուհու կերպարը Հարյուրամյա պատերազմում 1870-1880-ական թվականներին Ֆրանսիայում դարձել էր խորհրդանիշ։ Դա պայմանավորված էր 1870-1871 թթ. Ֆրանս-պրուսական պատերազմում Ֆրանսիայի պարտությամբ։ Արդյունքում Լոթարինգիան, որտեղ ծնվել էր Ժաննա դ'Արկը, Էլզասի հետ առանձնանում է Գերմանիայից։ Քանդակագործներն ու արվեստագետները ստեղծում են Ժաննա դ'Արկի նոր քանդակներ և նկարներ։
Ժյուլ Բաստիեն Լըպաժը ծնունդով Լոթարինգիայից էր։ 1879 թվականին նա որոշում է փորձել այս կերպարը և նկարում է «Ժաննա դ'Արկ» նկարը ։
1880 թվականին նկարը ցուցադրվում է Փարիզյան սալոնում։ Նույն տարում նկարը գնում է Էրվին Դեվիսը (Erwin Davis): 1889 թվականից այն հանձնվում է Մետրոպոլիտեն թանգարանին ։ Նկարը մասնակցել է Փարիզում կայացած Համաշխարհային ցուցահանդեսին (1889) ։
Նկարագրություն
Նկարում պատկերված է գյուղական պարզ հագուկապով Ժաննա դ'Արկը։ Նա կանգնած է իր հայրական տան բակում։ Ըստ լեգենդի` հենց այստեղ են նրան երևացել Միքայել Հրեշտակապետի, սբ.Եկատերինայի և սբ. Մարգարիտայի տեսիլքները և նրան հաղորդել, որ հենց իրեն է վիճակված ճնշել Օռլեանի պաշարումը և ազատագրումը։ Նկարում սրբերի պատկերները երևում են հետևի ֆոնին՝ պատի վրա։
Ծանոթագրություններ
Կատեգորիա:Մետրոպոլիտեն թանգարանի նկարներ Կատեգորիա:Ժյուլ Բաստիեն Լըպաժի նկարներ Կատեգորիա:1879 նկարներ
Նոտո (Սիցիլիա)
Նոտո (Noto)՝ կոմունա Իտալիայում, Սիցիլիա մարզում՝ Սիրակուզայի գավառում։
Բնակչությունը կազմում է 23 346 մարդ, բնակչության խտությունը կազմում է 42 մարդ/կմ²։ Զբաղեցնում է 550.86 կմ² մակերես տարածք։ Փոստային ինդեքսն է՝ 96017։ Հեռախոսային կոդը՝ 0931։
Քաղաքը համարվում է իտալական բարրոկոյի կենտրոնը, մի քանի շենքեր Վալ դի Նոտոյի՝ Համաշխարհային ժառանգություններից մեկի մասն են կազում։ Քաղաքում է ծնվել և իր ճարտարապետական գործունեությամբ զբաղվել ճարտարապետ Վինցեզո Սինատրան։
Քաղաքում է նկարահանվել Միքելանջելո Անտոնիոնիի «Արկած» (1960) ֆիլմը։
Բնակչություն
2011 թվականի տվյալներով քաղաքի բնակչության 2,4%-ը՝ 568 մարդ այլազգի է՝
Արտաքին հղումներ
Կատեգորիա:Իտալիայի բնակավայրեր Կատեգորիա:Համաշխարհային ժառանգություն Իտալիայում
Արփաչայիր (վայր)
Արփաչայիր, վայր հիշատակված թուրքական աղբյուրներում։ Հավանաբար գտնվում էր Արփաչայ (Ախուրյան) գետի մոտակայքում, անունն էլ կապված է վերջինիս անվան հետ ։
Ծանոթագրություններ
Կատեգորիա:Վայրեր
Մոշկի (գյուղ, Տորժոկսկի շրջան)
Մոշկի (Мошки), գյուղ Ռուսաստանի Տվերի մարզի Տորժոկսկի շրջանի կազմում։
Բնակչությունը 2002 թվականին գրանցված տվյալներով կազմում էր 511 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Տվերի մարզի Տորժոկսկի շրջանի բնակավայրեր
Փլեյսեր շրջան (Կալիֆոռնիա)
Փլեյսեր շրջան (Placer County), ԱՄՆ Կալիֆորնիա նահանգի 58 վարչական միավորներից մեկը։ Ընդհանուր տարածությունը 3893 կմ² է, բնակչությունը՝ 348432 մարդ (2010 թ. տվյալներով)։ Շրջկենտրոնն է Օբերն բնակավայրը։ Կազմավորվել է 1851 թ.։
Կատեգորիա:Կալիֆոռնիայի շրջաններ
Շվից տավարի ցեղ
Շվից, շվեյցարական գորշ, կաթնամսատու տավարի ցեղ։ Բուծվել է Շվեյցարիայում կարճեղջյուր տավարից (հնագույն ժամանակներում ներմուծվել է Արևելքից) սերված կենդանիների երկարատև ընտրության և զույգ ընտրության միջոցով։ Մարմնակազմը ամուր է։ Կենդանիները դիմացկուն են և լավ են օգտագործում արոտը։ Թույրը՝ գորշ (բացից մուգ երանգով)։ Սև կապարագույն քթահայելին սահմանազատված է սպիտակավուն մազածածկի օղակով, իսկ իրանի վերին գծի ուղղությամբ, մնդավից մինչև պոչարմատը, մազածածկը ավելի բաց գույն է (արտաքնակազմի բնորոշ հատկանիշներ)։ Կենդանիների իրանը ձգված է, կրծքավանդակը՝ լավ զարգացած, ոտքերը՝ ամուր։ Լավ կլիմայավարժվում են։ Ցուլերի կենդանի զանգվածը՝ 800—950 (առավելագույնը՝ 1200), կովերինը 550—600 (առավելագույնը՝ 800) կգ է։ 13—14 ամսական զվարակները (մատղաշ)՝ 260—300 կգ։ Ճարպ քիչ են կուտակում։ Սպանդային ելքը 50—60% է։ Կաթնատվությունը՝ 4000—4500 կգ (ամենաբարձրը՝ 10 հազար կգ)։ Կաթի յուղայնությունը՝ 3,7—3,9%։ Շվից տավարի ցեղ բուծվում է բազմաթիվ երկրներում։
Հայաստանում շվիցի տրամախաչմամբ ստացվել է կովկասյան գորշ տավարի ցեղը։
Աֆրիկյան ոզնիներ
Աֆրիկյան ոզնիներ (Atelerix), ոզնիների ընտանիքի ցեղ։ Ընդգրկում է 4 տեսակ՝
Շվից տավարի ցեղ
Կատեգորիա:Տավարի ցեղեր Կատեգորիա:Կովեր
Աֆրիկյան ոզնիներ
Արեալ և բնակության վայր
Բոլոր չորս տեսակներն էլ ապրում են Աֆրիկա մայրցամաքում ։ Ալժիրական ոզնու տարածման շրջանն ընդգրկում է ամբողջությամբ Միջերկրական ծովի ափերը, ինչպես նաև Մալթայի և Կանարյան կղզիները։ Սոմալական ոզնին, ինչպես ենթադրում է նրա անվանումը, ապրում է արևելքում`Սոմալիի հյուսիսում։ Սպիտակավուն ոզնին հանդիպում է Սահարայից հարավ, Մավրիտանիայում, Սենեգալում, Նիգերիայում, Սուդանում, Եթովպիայում։ Հարավաֆրիկյան ոզնին տարածված է Անգոլայում, Բոտսվանայում, Լեսոթոյում, Նամիբիայում, Զիմբաբվեում և Հարավային Աֆրիկայում։
Աֆրիկյան ոզնիները խուսափում են անապատային և լեռնային շրջաններից՝ գերադասելով տափաստանները, սավաննաները, գերաճած թփերի և նույնիսկ բնակավայրերի մերձակայքում գտնվող այգիները։ Նրանք վարում են գիշերային կենսակերպ, գիշերը սնունդ են հայթայթում։ Նրանք ամենատարածված միջատակերներն են, բայց նաև ուտում են խխունջներ, հողային ճիճուներ, թռչնի ձու, մրգեր, սնկեր, փոքր ողնաշարավորներ։
Ծանոթագրություն
Կատեգորիա:Ժամանակակից ոզնիներ Կատեգորիա:Ոզնիներ Կատեգորիա:Միջատասպաններ Կատեգորիա:Քորդավորներ
Գորկի Ռատիցկիե
Գորկի Ռատիցկիե (Горки Ратицкие), գյուղ Ռուսաստանի Նովգորոդի մարզի Վոլոտովսկի շրջանի կազմում։
Խաչատուր Կաֆայեցի
Կենսագրություն
Ծնվել է Թեոդոսիայում 1592 թվականին։ 1620 թվականին նա կազմել է հայկական ժողովրդական երգերի առաջին ժողովածուն։ Այդ երգերը նա սովորել էր մանուկ հասակում ։ Այս ժողովածուն պարունակում էր մոտ 20 երգ։ Այն ունի բացառիկ նշանակություն միջնադարյան հայկական ժողովրդական երաժշտության ուսումնասիրության համար։ 1624 թվականին դարձել է քահանա ։ 1620 -1658 թվականներին գրել է «Տարեգրություն Խաչատուր Կաֆաեցու» ժամանակագրական աշխատությունը, որը վերաբերվում է 1583 թվականից մինչև 1658 թվականներն ընկած ժամանակահատվածում տեղի ունեցած պատմական իրադարձությունները, տարերային աղետները և Ղրիմի սոցիալ - կրոնական դրությունը։ Հիմնականում ուշադրություն է դարձնում Ղրիմի հայերի վիճակին, լուսավորում է Ղրիմի խաների ռազմիկների մի քանի կողմերը ։ «Տարեգրությունը» գրվել է «Երգարան» ձեռագրի վերջին էջերում։ Բնօրինակը պահպանվել է Մատենադարանում (№ 7709 ձեռագիր) ։ Խաչգրուզը գրել է 3 պոեմ՝ նվիրված փրկությանը և կյանքի ունայնությանը։ Նա գրել է Ղրիմի հայերի խոսակցական լեզվով, նրա ստեղծագործությունները հետաքրքրություն են ներկայացնում հայկական բարբառագիտության հանդեպ։
Գորկի Ռատիցկիե
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նովգորոդի մարզի Վոլոտովսկի շրջանի բնակավայրեր
Խաչատուր Կաֆայեցի
Կենսագրություն
Կազմել է 1583-1658 թթ. ժամանակագրությունը, որը կարևոր սկզբնաղբյուր է XVII դարի առաջին կեսին Ղրիմում կատարված պատերազմական գործողությունների, Ղրիմի խանության հասարակական ու տնտեսական կյանքի և հատկապես՝ ղրիմահայ գաղութի պատմության ուսումնասիրման համար։ Գրված է ղրիմահայ բարբառով և կարևոր նշանակություն ունի հայ բարբառագիտության համար։ Խաչատուր Կաֆայեցին հավաքել, ընդօրինակել և կազմել է նաև միջնադարյան հայկական տաղերի ժողովածու, որտեղ զետեղված են շուրջ երկու տասնյակ ժողովրդական երգեր (Մնացականյան Ա., Հայկական միջնադարյան ժողովրդական երգեր, 1956 թ.)։ Վերջիններիս ընդօրինակությունը մեզ հասած ամենահին հավաքածուն է։ Ժամանակագրության հեղինակային բնագիրը և տաղերի այդ ինքնագիրը պահվում են Երևանի Մեսրոպ Մաշտոցի անվան Մատենադարանում (ձեռ. № 7709, ընդօրինակություն՝ 1620-1658 թթ.)։ Ժամանակագրությունը հրատարակվել է հայերեն (Մանր ժամանակագրություններ, հ. 1, 1951 թ.) և գերմաներեն («Acta Orientalia Academia Scientiarum Hungaricae», 1975 թ.) լեզուներով։
Կոմսոմոլսկոե (ավան, Կրասնոկուտի շրջան)
Կոմսոմոլսկոե (Комсомольське), ավան Ուկրաինայի Խարկովի մարզի Կրասնոկուտի շրջանում։ Հիմնադրվել է 1903 թվականին։
Արտաքին հղումներ
Կատեգորիա:Ուկրաինայի Խարկովի մարզի Կրասնոկուտի շրջանի բնակավայրեր Կատեգորիա:Ուկրաինայի ավաններ Կատեգորիա:1903 թվականին հիմնադրված բնակավայրեր
Ռյոթենբախ (Ռոթ)
Ռյոթենբախ (Röttenbach), կոմունա Գերմանիայում՝ Բավարիա երկրամասում։
Ենթարկվում է Ֆրանկոֆոնիայի վարչական կենտրոնին։ Մտնում է Ռոթ շրջանի կազմի մեջ։ Բնակչությունը կազմում է 2928 մարդ (դեկտեմբերի 31, 2010 թվական) ։ Զբաղեցնում է 21.67 կմ² մակերես տարածք։ Պաշտոնական կոդ՝  09 5 76 141.։
Արտաքին հղումներ
Կատեգորիա:Գերմանիայի բնակավայրեր
Պլանային տնտեսություն
Պլանային տնտեսություն, տնտեսական համակարգ, որի ժամանակ նյութական ռեսուրսները գտնվում են հանրության սեփականության ներքո և բաժանվում են կենտրոնացված, ինչը ստիպում է ֆիզիկական անձանց և ձեռնակատերերին գործել կենտրոնացված տնտեսության պլանավորման համաձայն։ Այսպիսի տնտեսական համակարգ կար, օրինակ՝ Խորհրդային Միությունում։
Հիմնական հատկանիշներ
Պլանային տնտեսական համակարգի հիմնական հատկանիշներն են՝
Առանձնահատկություն
Իր սահմանափակ հնարավորություններով՝ այս տնտեսաձևը ապահովում է համեմատաբար բարձր արտադրողականություն, որովհետև պլանային (պարտադիր) հրահանգները չեն տարածվում անձնական օժանդակ տնտեսությունների վրա, և հիմնականում գործում են շուկայական տնտեսության սկզբունքները։ Տնտեսություններում արտադրողների նյութական շահագրգռվածության աստիճանը անհամեմատ բարձր է։ Զարգացած երկրների տնտեսական համակարգը կառուցված է այդ երկուսի արդյունավետ համադրմամբ։ Տնտեսական կյանքը կարգավորվում է շուկայական ազատ մրցակցության սկզբունքների և պետական լծակների (հատկապես հարկաբյուջետային և դրամավարկային) արդյունավետ զուգակցման միջոցով։
Աղբյուրներ
Կատեգորիա:Տնտեսագիտական տերմիններ Կատեգորիա:Սոցիալիզմ Կատեգորիա:Տնտեսական պլանավորում Կատեգորիա:Տնտեսական համակարգեր Կատեգորիա:Քաղաքական տնտեսագիտություն Կատեգորիա:Մարքսիզմ-լենինիզմ
Պետերսբակ
Պետերսբակ (Petersbach), համայնք Ֆրանսիայի Գրանդ Էստ մարզի Ստորին Հռենոս գավառում ։
Բնակչությունը 2006 թվականի դրությամբ կազմում է 728 մարդ, բնակչության խտությունը` 81.98 մարդ/կմ²։ Բնակավայրը զբաղեցնում է 8.88 կմ² տարածք։
Աշխարհագրություն
Գտնվում է Փարիզ քաղաքից 360 կմ արևելք, Ստրասբուրգ քաղաքից` 50 կմ հյուսիս-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 425 աշխատունակ (15-64 տարեկան) բնակիչ, որոնցից ակտիվ էին 325-ը, իսկ ոչ ակտիվները` 100։ Ակտիվության ցուցանիշը կազմում է 76,5 %։ 325 աշխատունակ մարդկանցից աշխատել է 298 անձ (166 տղամարդ և 132 կին)։ Գործազուրկ են եղել 27 անձ (11 տղամարդ և 16 կին)։ 100 անաշխատունակներից 22-ը եղել են աշակերտներ կամ ուսանողներ, 54-ը` թոշակառուներ, իսկ 24-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Ալեքսանդր Սվոբոդին
Ալեքսանդր Սվոբոդին (Алекса́ндр Петро́вич Свобо́дин, ), ռուս և խորհրդային դրամատուրգ, թատերագետ և թատերական քննադատ։ Ռուսաստանի Դաշնության արվեստի վաստակավոր գործիչ (1995 թվական)։
Կենսագրություն
Ալեքսանդր Սվոբոդինը ապրել և աշխատել է Մոսկվայում։ Լիբերտե ազգանունը (ֆրանսերեն` «ազատություն»), ըստ Սվոբոդինի վկայությունների, եղել է հոր հեղափոխական մականունը, որի վրա հետագայում ձևակերպվել են փաստաթղթերը։
Ալեքսանդր Սվոբոդինի հայրը` Պյոտր Լիբերտեն (իրական անունը` Շմուել Մեերովիչ), 1920-ական թվականներին եղել է Կոմունիստական ինտերնացիոնալի աշխատակից և մահացել է 1923 թվականին, Գերմանիայում ապստամբության ժամանակ, մայրը` Դվոյրա (Վերա) Բլյումբերգը, ռեպրեսիայի է ենթարկվել ։
Սվոբոդինը կանգնած էր «Սովրեմեննիկ» թատրոնի ստեղծման ակունքներում, որտեղ 1968 թվականին Օլեգ Եֆրեմովը բեմադրել է նրա «Ազգային ազատություն» պիեսը։ Երկար տարիներ համագործակցել է «Տեատր» ամսագրի հետ, ավելի ուշ աշխատել է Սցենարային կենտրոնական ստուդիայում։
Թաղված է Մոսկվայի Տրոեկուրովյան գերեզմանատանը։
Ստեղծագործություն
Ժուռնալիստական նյութերի, հարցազրույցի, քննադատական հոդվածների, սցենարների և թատրոնի ու թատրոնի գործիչների մասին գլխավոր հեռուստատեսային հաղորդման հեղինակ է. Ռոստիսլավ Պլյատի մասին, Ինոկենտի Սմոկտունովսկու մասին, Օլեգ Եֆրեմովի մասին, Ե. Լեբեդևի մասին և այլն։
«Ազգային ազատություն» պիեսի հեղինակն է, որը Օլեգ Եֆրեմովը բեմադրվել է 1967 թվականին «Սովրեմեննիկ» թատրոնում, ինչպես նաև «Մեզ եկեղեցում չեն ամուսնացրել» (1982 թվական) ֆիլմի սցենարիստը։ Ե՛վ պիեսը, և՛ սցենարը նվիրված են ազգային ազատության շարժմանը և ստեղծվել են իրական իրադարձությունների հիման վրա։ 1980-ական թվականներին եղել է «Մոսկովյան նորություններ» թերթի սյունակագիր։
2004 թվականին «Կրքոտ բուլվար, 10» թատերական ամսագիրը (Թատերական գործիչների միության օրգան) Ալեքսանդր Սվբոդինի անվան մրցանակ է ստեղծել ։
Երկեր
Արտաքին հղումներ
Կատեգորիա:Ռուս դրամատուրգներ Կատեգորիա:Խորհրդային դրամատուրգներ Կատեգորիա:Ռուս թատերական քննադատներ Կատեգորիա:Խորհրդային թատերական քննադատներ
Կարաբաբա
Կարաբաբա, գյուղ Արևմտյան Հայաստանում, Էրզրումի վիլայեթի Կամախի գավառակում ։ Գտնվում էր Կամախ քաղաքից 78 կմ հյուսիս-արևմուտք ։
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր
Կորոտիչանսկի գյուղական խորհուրդ (Խարկովի մարզ)
Կորոտիչանսկի գյուղական խորհուրդ  (Коротичанська селищна рада), Ուկրաինայի Խարկովի մարզի Խարկովսկի շրջանում ։
Արտաքին հղումներ
Կատեգորիա:Ուկրաինայի բնակավայրեր Կատեգորիա:1921 թվականին հիմնադրված բնակավայրեր
Կրասնոպոլիե (քաղաքատիպ ավան, Ուկրաինա)
Կրասնոպոլիե (Краснопілля), քաղաքատիպ ավան Ուկրաինայի Սումիի մարզի Կրասնոպոլիեի շրջանում։ Հիմնադրվել է 1640 թվականին։
2001 թվականի տվյալներով Կրասնոպոլիե քաղաքատիպ ավանում բնակվում էր 8 905 մարդ։
Արտաքին հղումներ
Կատեգորիա:Ուկրաինայի Սումիի մարզի Կրասնոպոլիեի շրջանի բնակավայրեր Կատեգորիա:Ուկրաինայի քաղաքատիպ ավաններ Կատեգորիա:1640 թվականին հիմնադրված բնակավայրեր
Լաինո Բորգո
Լաինո Բորգո (Laino Borgo), կոմունա Իտալիայում, Կալաբրիա մարզում՝ Կոզենցա գավառում ։
Բնակչությունը կազմում է 2245 մարդ, բնակչության խտությունը կազմում է 40 մարդ/կմ²։ Զբաղեցնում է 56 կմ² մակերես տարածք։ Փոստային ինդեքսն է՝ 87014։ Հեռախոսային կոդը՝ (+39) 0981։
Ուիլյամ Բեքֆորդ
Ուիլյամ Թոմաս Բեքֆորդ (William Thomas Beckford, ), անգլիացի գրող և քաղաքական գործիչ, գոթական գրականության նշանավոր ներկայացուցիչներից մեկը։
Կենսագրություն
Ուիլյամ Թոմաս Բեքֆորդը ծնվել է 1760 թվականի հոկտեմբերի 1-ին Լոնդոնում՝ հարուստ առևտրականի ընտանիքում։ Նրա կնքահայրը ժամանակի ականավոր պետական գործիչ Ուիլյամ Փիտ Ավագն էր։ 1770 թվականին վախճանվում է նրա հայրը և Ուիլյամը ժառանգում է նրա ողջ ունեցվածքը, որը թույլ է տալիս հեղինակին իր ողջ կյանքի ընթացքում անհոգ կյանք վարել։ 1783 թվականին Բեքֆորդն ամուսնանում է, սակայն ընտանեկան կյանքը երկար չի տևում. նրա կինը 1786 թվականին վախճանվում է ծննդաբերության ժամանակ։
1784-1793 և 1806-1820 թվականներին Բեքֆորդը եղել է Համայնքների պալատի անդամ։
1807 թվականին Բեքֆորդը ձեռնարկում է Ֆոնթհիլլյան աբբայության կառուցումը, որը Բեքֆորդի նկարների հիման վրա նախագծել է ականավոր ճարտարապետ Ջեյմս Ուայեթթը։ Այս դղյակում էլ Բեքֆորդը վարել է առանձնացած կյանք։ Նա վախճանվել է 1844 թվականի մայիսի 2-ին Անգլիայի Բաթ քաղաքում։
Ծանոթագրություններ
Կատեգորիա:Անգլիացի գրողներ Կատեգորիա:Անգլիացի արձակագիրներ Կատեգորիա:Գրողներ այբբենական կարգով Կատեգորիա:ԼԳԲՏ վիպասաններ Կատեգորիա:Անգլիացի ճարտարագետներ Կատեգորիա:Անգլիայի քաղաքական գործիչներ Կատեգորիա:Անգլիացի ճարտարապետներ Կատեգորիա:19-րդ դարի անգլիացի գրողներ
Վարդաբլուր (Լոռու մարզ)
Վարդաբլուր, գյուղ Հայաստանի Հանրապետության Լոռու մարզի Գյուլագարակ համայնքում ։
Գտնվում է մարզկենտրոն Վանաձորից 19 կմ հյուսիս-արևմուտք։ Տեղակայված է Գարգառ գետի երկու ափերին՝ ծովի մակարդակից 1325 մետր բարձրության վրա։ Ամենաբարձր կետը սուրբ Սարգիս լեռն է՝ 1550 մ։
Գյուղի տարածքը 1349,0 հա է, որից կառուցապատման տակ է 119,0 հա, վարելահողեր՝ 803,0 հա, խոտհարք՝ 153,0 հա, արոտավայրեր՝ 203,0 հա, պահուստային անօգտագործելի հողեր՝ 68,0 հա։